text: Stor razzia mod Hells Angels i Flensborg
  16 oktober 2018 kl. 15.49
  150 tyske betjente ransagede tirsdag flere af de lejligheder, hvor rockerne holder til. Det sker efter et overfald på medlemmer af en rivaliserende bande.
  Raziaen foregik tirsdag i de tidlige morgentimer. Formålet var at finde beviser efter et overfald den 18. august ved Husum.
  Her blev mindst to medlemmer af rockergruppen Mongols MC overfaldet. Den ene måtte efterfølgende opereres efter knivstik. Det skriver Landeskriminalamt Schleswig-Holstein i en pressemeddelelse.
  21 forskellige adresser i Flensborg, Slesvig og Niebøl blev undersøgt af politistyrken.
  Det lykkedes at identificere 18 mistænkte. Samtidig blev der beslaglagt mobiltelefoner og stoffer, oplyser det tyske politi.
  